Доклад за творческата дейност на НЧ”Светлина 1928”с.Самуилово за 2019г.

Както всяка година читалището взе участие в традиционното Новогодишно хоро,което се състои в първите часове на новата година пред кметството.

Участие взехме и в ритуала,когато момчетата изваждат кръста от студените води от р.”Тунджа” на Йордановден. Отбелязахме и празника Бабинден,като се събрахме и почерпихме в хан „Самуил”.Играхме,пяхме и рецитирахме стихове.

Поздравления от страниците на фейсбука отправихме и на имениците за Антоновден и Атанасовден .

Включихме се и на празника „Трифон Зарезан” съвместно с ПК”Старите дъбове” в техния клуб.Поляхме на лозите да растат здрави и силни,лозови пръчки извихме за плодородие и берекет,попяхме,поиграхме,рецетирахме стихове.

Отбелязахме обесването на Левски.

Участвахме и в посещението на балканския възрожденски град Котел на 23 февруари и неговите музеи организирано по проекта „ Вариации в синьо”на текстилния техникум.

Изготвихме кът „Баба Марта”и като баба Марта посетихме ЦДГ”Слънчо”и началните класове на ОУ „Христо Ботев”,мартенички закачихме и много радост и еуфория подарихме.

Съвместно с кметството и ОУ”Хр.Ботев” посветихме рецитал за светлия ден 3 март –Освобождението на България и почетохме паметта на достойно загиналите герои в неравната борба. Поднесохме цветя на паметниците на загиналите за свобода.Децата от МТС играха хора под звучните ритми на гайдата.

 Отпразнувахме международния ден на жената 8 март съвместно с ПК”Старите дъбове”в техния клуб.

Заедно с тях се възпроизведе и обичаят „Сирни Заговезни”.Изработиха се стрели,с които се джаркаше вечерта, когато се прескачаше огъня , гайдата издигаше глас и под нейните звучи се виеше хорото.Отдели се специално внимание в акцента на празника- вземането на прошка на по-малките от по-големите в семейството.Не бе отминато и свързаното с обичая „Хамкане”.

Отпразнувахме и настъпването на Първа пролет в салона на читалището.

Март месец участвайки в проекта „Вариации в синьо”сътворихме уникални торбички със синя щампа,печатани с восък хаджийски кърпи и престилки както и копринени рисувани шалове.Нашите синьо -бели вариации и тайните за тяхното изработване станаха достояние за всеки заинтерисувал се за това на публичния уъркшоп,който се проведе на 20 април в крепостта „Туида”.В по-късен етап от време участвахме и в изложбата на музея на Текстилния техникум„Вариации в синьо”,която гостува и в град София.

Отбелязахме рождената дата на Чудомир ,Йовков и други видни дейци в историята на българската литература. Отбелязахме международния ден на детската книга-2 април с публикации,посещения на групи от ЦДГ и ОУ в селото ни.

Взехме участие в международния конкурс„Щърко шарен ,добре си ни дошъл”,организиран от ОУ”Христо Ботев”в гр.Сливен

Пресъздадохме обичая Лазаруване/Лазарки лазаруваха по домовете на с.Самуилово/

Отпразнувахме Великден с песни ,танци ,конкурси за най-красива рисунка ,най-красиво боядисано яйце и яйце борак.

 Взехме участие в изложбата за автентични носии от Сливенския край в” Галерия 7”.

Участвахме на регионалния събор в гр.Кермен ,от където взехме поощрителната награда от представители на МТС към читалището.

Явихме се и на фолклорния национален конкурс”С песните на Йовчо Караиванов” в с.Селиминово.Там спечелихме награда от сдружението на читалищата Сливен.

Участие взехме с ЖПГ и МТС в празника на с.Гергевец на 6 май-Гергьовден с водосвет на храма Св.Георги по покана на кмета и читалището на селото.

Отбелязахме денят на писменността -11 май.

 Направихме кулинарна изложба по проект на ОДФ-гр.Сливен „Вкусните пътешествия на Сливенския край”.На нея се отзова и телевизия „Дияна кабел”,която направи кратки видия за събитието.Едно от тези видия в по-късен етап от време беше фон на интервю с кмета на Сливен-Стефан Радев.

 На Св.Св.Константин и Елена се събрахме в местността „Аязмото”,където отпразнувахме с песни ,стихове и танци празника на селото ни по нов стил съвместно с ПК”Старите дъбове”отново с присъствието на телевизия „Дияна кабел”.

 Състоя се забавно състезание „Аз обичам България”между ОУ”Черноризец Храбър”/Крушаре/и ОУ”Христо Ботев”/Самуилово/ в читалищния салон на с.Крушаре.

 Взехме участие в ХXІХ фолклорен събор „С песните на Янко Петров”в гр. Гълъбово ,обл.Стара Загора.

А от фолклорния събор”Тунджа пее и танцува”на 31 май в гр.Елхово,обл.Ямбол се върнахме с две награди.Поощрителна награда за МТС и трето място за ЖПГ.

Съвместно с кметството за радост на много деца, детски празник с много веселие,игри и песни ,разбира се и с подаръци се състоя на откритата сцена в парка на селото ни послучай международния ден на детето 1 юни.

На 2юни се отбеляза с богата програма на ОУ”Христо Ботев”денят на Ботев отново на лятната естрада.

На 3 юни парка ,където се намира откритата сцена отново бе огласен с песните на ЖПГ,ритмите на МТС към читалището и ТС”Сливен”,послучай празника на селото/стар стил/.До късно се извиваха хора след концерта.А рано през деня се състояха спортни състезания по шах,бадминтон и тенис на маса.Празника бе организиран съвместно с кметството и Младежкия дом в Самуилово.

 На народния събор „Света Троица” в с. Устрем, общ. Тополовград, обл.Хасково участвахме в надпяването с ЖПГ и в представянето на автентични носии.Там завоювахме награда за най-добра автентична носия .

Участие взехме и във фолклорния събор „Песни и танци на мегдана” в гр. Карнобат .Там отново извоювахме две награди:Първа награда и златен медал на ЖПГ и трета награда за МТС.

На събор „Златна праскова” в с.Гавраилово участвахме с традиционен хляб и спечелихме първа награда.

През лятото с децата творихме в салона на читалището.В този творчески клуб”Сръчни ръце”се научихме как да си направим сами оригинални интересни подаръци.

 Концерт по случай 35 години от създаването на Лятната естрада в с. Самуилово се състоя на 25 август под мотото „Заедно от миналото към бъдещето”с участието на повечето села от бившата Самуиловска община.В концерта бе включен и плакет в чест на седемдесет годишните юбиляри ,който ще се предава като щафета от село на село за продължаването на поетата инициатива.Празника бе започнат предния ден със спортни изяви в състезания по тенис на маса ,шах на открито пред младежкия дом и читалището и футбол на малки вратички на стадион „Самуил” в с.Самуилово. Участие на ЖПГ имаше и в заключителния концерт и изложба на инициативата „Вкусните пътешествия на Сливенския край” в НЧ”Хаджи Димитър”.Там взехме участие и в ревюто с автентичен женски и детски костюм.

Участие имахме с ЖПГ в певчески конкурс и кулинарна изложба на фестивал „С гозбите на баба”с. Яворово, общ.Чирпан, обл. Стара Загора.С кулинарни изделия се включихме и в кулинарната им изложба.На него характерно беше и рецетирането на стиховете на Яворов ,където също имахме наш представител.Включихме се и в индивидуалните изпълнения с песен по стиховете на Яворов.От там се върнахме с награда бронзов медал за ЖПГ.

 В изложбата на фестивала на сдружението”Арт премиера”-„С аромата на розата” в гр.София и тази година се включихме с наши творения.

През месец октомври бе организирана екскурзия съвместно с ПК”Старите дъбове” с цел посещения на исторически и природни обекти до Велико Търново,Крушунски водопади,Деветашката пещера ,Къкренското ханче,Вароша в Ловеч,Троянския манастир,Троян,Родната къща на Ботев в Калофер и Дамасцена до с.Скобелево.

По инициатива на председателя на читалището се състоя вечер на народните будители в читалищния салон с акцент „Самуиловските будители през времето и настоящето”на 1 ноември.

Посетихме изложбата в музей „Миркович” на Дора Коршумова по мотиви от разказите „Старопланински легенди „ на Йордан Йовков,където бяха раздадени наградите на читалищните дейци „Будител 2019г”на 8 ноември.Участвахме и на 22ноември в представянето на книгата на Дора Коршумова „Местата и героите от „Старопланински легенди””

Участвахме в посещението на Одринската българска библиотека намираща се в двора на църквата „Св.Георги”организирана от сдружението на читалища Сливен.

 Посещения на групи от училище и детската градина в читалището имаше през годината няколкократно.Едно такова посещение бе на група от детската градина в седмицата на четенето.

Читалището кандидатства по 4 проекта през годината ,двата от които бяха одобрени.Единият бе към община Сливен за допълнителна субсидия .Тя послужи за преместването на библиотеката на по- удобно и по-просторно за всички място .С отпуснатите по проекта пари се закупиха стелажи за детския кът на библиотеката,осветление ,отговарящо на изискванията,климатик и се отремонтираха старите стелажи като се закупи всичко нужно за това.Читалището ни вложи в този проект около 1000 лв.След дълъг и изморителен труд преместването на библиотеката стана факт и на 17 декември тя бе официално открита.Официален гост на откриването бе г-жа Куртова/главен експерт от Дирекция „Образувание,култура и връзки с обществеността”/,както и представител на връзки с обществеността,колеги от Мечкарево,Гергевец,Панаретовци,кмета и директорите на ЦДГ и ОУ в селото.

Другият проект ,който бе одобрен бе към Министерството на културата „Българските библиотеки-съвременни центрове за четене и информираност”.За него бяха ни отпуснати 1094лв. ,с които закупихме 117 бр. нова литература.За това читалището ни има 10 процентово участие.За цялата година сме увеличили броя на книгите ни с 242.Но трябва да отбележим,че за 20 години не е правена инвентаризация на библиотеката и предстои отчислението на много от книгите ,морално и физичиски остарели.

Организирахме отпразнуване на Коледа и Нова година с членовете на читалището по предложение на председателя на читалището.

Организирахме детски Коледен празник с Дядо Коледа,Снежанка ,Джужанка и Клоун.Децата играха и танцуваха,пяха и рецитираха Коледни песни и стихотворения.

 Организирахме Коледен концерт за жителите и гостите на Самуилово.На него пяха ЖПГ,танцуваха МТС,изявиха се и Коледарите,рецитираха се стихове.Дядо Коледа раздаде накрая подаръци на дейните членове в живота на читалището.

Вече трета година съществува за наша радост група Коледари от млади момчета ергени.Тя коледува по къщите на Коледа и възвръща старите традиции в нашето село.Тази група взе участие и в „Зимните празници „в Мечкарево,където спечелихме втора награда за фрагмент от обичая”Коледуване”.

Благодарим на всички, които са взели участие в изявите и живота на читалището!Пожелаваме им здраве и още по –големи успехи през 2020година!